1. UKUSIKWA KWA MAGAMA.

I-Komiti yokukangela amagama amalungu ingenise ingxelo yayo. Kuvakele emaninzi amagama asikiweyo ngenxayezi milo ezibi, nokungezi, ezi ntlanganisweni; noku- ngawuroli umrumo we ntlanganiso.

U-Nobala uleso amagama amalungu o-Manyano ewonke ngapandle kwacinyiweyo kwafumaneka inani lawo inga 92.

1. AMAPEPA.

Amanene awayenyulelwe ukuzo alone amapepa ango Messrs. Alex. Njokweni no D. Dwashu, akaflkanga entlanga- nisweni,akatumela nozizatu zokungafikeleli kwawo nokunga wabali amapepa. U-Mr. Yokelo utumele umgca oti akabanga naxesha lokulibala ipepa lentlanganiso. intlanga- niso iwaririzele kakulu lamadoda ayevumile ukuza nama- pepa kanti akasakufika.

O-TITSHALA no-sapo.

U Mr. D. Mbaza ulese ipetshana andulule ngalo ingxoxo ngo “ Titshala no sapo olufundayo ezikolweni zangapandle.” Inteto yake uyite olisele kwintloko ezimbini—(1) Ukuba o Titshala babe neliso kumakwenkwe afundayo kuba adla ngokuti akukula abaleke aye elwalukweni. Ngumsebenzi we Titshala ukupazamisa umoya wolwaluko ukuba upele entsatsheni. (2) Intsapo xa ipuma kwesinye isikula isiya kwesinye mayibe nepepa le Titshala yayo, kuba omnye umntwana upuma ngokungabi nasimilo, aze kwisikula aya kuso alike abe ngumbungu owenzakalisa isikula sonke.

ipepa le bali : *“ U-Jela umfo ka Tyangwe.”*

Kulandele ipepa lika Mr. Robert Nyosi Gaba ngo Jela into ka Tyangwe. Uqale ngebali elifutshane lokungena kuka Jela ebu Cireni ekubeni engu Msukwini. Ulandele ngeziganeko zobugora bake, ebekuti wakuxakwa umzi likaka kufunwe yena kuba ube licule. Ngumfo obe nesi- yalo esikulu xa lifileyo naxa lixolileyo. Ubesiti,—“ Wa- msakuvela ngapezulu etyeni xa uhlola utshaba, kuba ibunzi eli lelinye ilizwe wodutyulwa amehlo engekaveli. Msuku- hamba ngandlela nye nokuba lixolile kuba utshaba lokula- lela kulondlela uhamba ngayo. Yiti xa uhambayo ungakangeli pezulu kupela; qala ukangele pantsi kule ndlela uhamba ngayo kuba intshaba zininzi.” Ngumfo obesiti ukuba ubone umtinzi angawuqondiyo awondele kanye, aze ati ukuba sisipunzi aye kusigaula, kuba ubesiti “ somana sisiti sisipunzi kanti lutshaba.”

1. UKUXUTYUSHWA KWAMA PEPA.

U-Mr. W. K. Ntsikana uti akaboni tuba elingenziwayo zi Titshala ukupazamisa ulwaluko. Uvumelene no Mr. Mbaza nge ncwadi yomntwana. Ipepa elingo Jela lixele ubugwala bake lonke, akuko nto yabugora.

U-Rev. W. Philip ucasene nenteto ka Mr. Ntsikana ngepepa lika Mr. Gaba. U-Jelo laliliroti lenene kuba ubebamba ngobulumko ukuya entweni, kanjako eli pepa line mfundiso.

Mr. Paul Xiniwe ute elipepa lika Mr. Mbaza alinalu- ncedo lanto kule ntlanganiso, enye into ngelenze imizamo yokubala ipepa elikulu angafane eze nesiqwengana esingaka. iko e-Ncemera intlanganiso yesiko lokwaluko, makuxaswe yona.

U-Mr. Robert Gosa uvakaliso usizi lokungafezwa kwemfanelo ngamalungu aye nyulelwe ukubala amapepa. Ute lamapepa omabini akuko nento imfundiso kuwo. Elika Mr. Mbaza ngeliba line rnfundiswana encinane ukuba ube nendawo apume kuyo eliqinga emalenziwe. Elika Mr. Gaba lona lihlaze u-Jela ukuba ligwala lokupela.

U-Mr. Thomas Bottoman ucube imfundiso ezibeko epepeni lika Mr. Mbaza. Ute ibingelilo pepa ebelifanelwe kuleswa ngu Mr. Mbaza, ubeya kundulula ingxoxo. Ube nosizi ngokuziswa kwengxoxo ka Mr. Gaba efundisa ubu- gwala.

U-Rev. B. Mama uncome ukulunga kwengxoxo ka Mr. Mbaza; ngokukodwa icukumise into enkulu ebulala ulutsha lwakowetu olungamadodana—ulwaluko—into ekufuneka kuliwe nayo ngamalungu olu Manyano. Ayaposisa ama- lungu kakulu ukumohlwaya ngokungabali pepa kuba eza- zisweni kwakutiwa uyakundulula ingxoxo, wayengatembise kulesa pepa.

Kebulelwe o-Messrs. D. Mbaza no Gaba yintlanganiso ngenkatalo nenkataza abayenzileyo yokwenzela intlanganiso amapepa. Bapendula bobabini ngenteto ezitsolileyo.

1. INGXOXO YE ZAZISO.
2. *Isikumbuzo.*

Mr. Solomon Govo : “ Lentlanganiso mayi bale inte- to esisikumbuzo sosizi noku xwaleka kwayo ngokula- hlekwa ngumfi u-Rev. W. W. Gqoba obelilungu layo.” Elicebo lixaswe ngo Rev. E. Makiwane, Rev. B. Mama, B. Gosa, W. K. Ntsikana namanye amanene lamkelwa; kwanyulwa u-Rev. P. J. Mzimba no Mr. J. K. Bokwe ukuba bayibalo leyo nteto, baze bayi bekise nakwi zihlobo zomfi lowo.

1. *Ityeya-Ndyebo.*

Mr. Wm Mama : “ Yanga lentlanganiso ingenza ityeya- ndyebo.”

U-Mr. Mama ute kuya funeka ukuba kubeko ityeya- ndyebo kuba Ititshala zifumana inkatazo ngemali yazo ke letyeya zingamana ukubatalwa kuyo. Elicebo kufuneka lisingiswe ebantwini ukuba benze ityeya-ndyebo ezikolweni zabo. Elicebo alibanga namxasi ngoko ke lawa pantsi. Ute noke wati make lilingwe kwatiwa lento ayingeke ilingwe- nokulingwa kuba abantu kade bayoyiswa nazezi malana bazirola nge Quarter, pezu kokuba bekala kade zirafu-rafu zakwa Rulumente.

1. *Imali yo Titshala.*

Mr. Thomas Bottoman : “ Imali yo Titshala mayirolwe ngabo bonke abantu abamele isixeko.”

U-Mr. Bottoman uyitshayelele ngamazwi amnandi ingxoxo ebonisa ukuba kweli lizwe iyafuneka Imfundo Yonyanzelo (Compulsory Education). Inteto yake uyiseke pezu kwentloko ezintatu. (a) Imfuneko ye Mfundo kusapo- oluntsundu lonke. (6) Ukutshabalala kwezikula ngoku- swela abantwana. (c) Abahlolokazi abatwele nzima emalini benomnqweno wokufundisa abantwana babo.

Emva kwe nteto yama lungu ambalwa intlanganiso ite u-Mr. Bottoman uza nengxoxo enkulu efanelwe kuxoxwa ngumzi ngengqondo epeleleyo, ngoko ke makucelwe aze ayibale epepeni ayivelele onke amacala ayo, kwintlanganiso ezayo. Yavumelane intlanganiso ukumcela u-Mr. Bottoman ukuba eze nepepa lale ngxoxo kwezayo intlanganiso. Wa- vuma no-Mr. Bottoman.

1. *Abafundisi ne Zikula.*

Mr. T. Bottoman : “ Makati Umfundisi pambi kokuba- amise isikula esitsha endaweni aqale acebise nomfundisi one sikula esi kufupi naleyo ndawo.”

U-Mr. S. Govo usekele.

Emva kwe nteto ezimfutshane kumalungu ango Rev. B. Mama, Messrs. W. Mama, Ntsikana, no M. Njikelana, ebonisa ukuba lentlanganiso ayinamandla akwenza nto kulo mcimbi, nokuba kanjalo aba-fundisi aba baya dywi- dana ngomsebenzi, akuko ungake avume ukuba owake umsebenzi utshitshiswe. Into le yona imbi kuba idla ngo- kwenzakalisa umsebenzi omdala obusewumi, kanti lowo uqalwayo ukolisa ngokufa. Akwenziwanga sigqibo, kuye- kelwe kwaku Bafundisi ukuba baqube ngokubona kwabo kulento. Ababeko entlanganisweni bebe sebe kwina besiti ingxoxo ingabo bodwa.

1. *Abapati bezi Kula.*

Mr. B. Sakuba : “ Le ntlanganiso mayivumelane ngo- kuba kucetyiswa bonke abantu bezixeko zase zikolweni ukuba benze i-Komiti zokupata izikula. Ezo Komiti zonganyelwe ngaba Fundisi,”

U-Mr. Sakuba ute izikula zabantsundu okwangoku luyaba olungena bani unokubekwa ityala ngokumhlope, ngokufa nokonakala kwazo, kuba bati lwakupela usapo esikuleni u-Mfundisi ati lityala labazali; iti yakungarolwa imali ye Titshalaa ati mayiyibize ebantwaneni. Iti iti- tshala yakungafunwa ngabantu bakohlwe kuyisusa xa ayitandayo umfundisi sonakale isikolo ; ize nayo xa idlelwa indlula ititshala ngumfundisi ikohlwe kubenela ebantwi- ni kuba abana mandla esikuleni. Into eya kulungisa impato yezi kula kukuba kwenziwe i-Komiti kuzo zonke izixeko zokubambisana nabafundisi.

Usekelwe ugu Mr. J. S. Dlakiya ocuze ngamafupi amazwi ukuba zonke ezi zipitipiti zokungavani ngezikula zibangwa kukungabiko kwe Komiti ezinje ngezi kutiwa mazenziwe.

U-Mr. P. Xiniwe uti yena akaboni luncedo luyakwe- nzoka ngokuncipisa abantu ngale nto. Ukuba liyamkelwa elicebo yilentlanganiso lingasuke livunywe nje kodwa lize linga bekiswa ebantwini kuba lonto ayinamsebenzi.

 62 ISIGIDIMI SAMAXOSA AUGUST 1, 1888